อรุณสวัสดิ์จากโลเวอร์เทรสเซิลส์ ที่ซานเคลเมนตี แคลิฟอร์เนีย
วันนี้เราจะสร้างประวัติศาสตร์
และตัดสินกันบ่ายนี้ว่าใครจะได้เป็นแชมป์โลก
นักโต้คลื่นชายและหญิงห้าอันดับแรก…
(ลุค เคนเนดี้ นักข่าวกีฬาโต้คลื่น)
ได้มาอยู่ที่นี่แล้ว โดยอิงจากคะแนนของพวกเขาตลอดฤดูกาล
เตรียมตัวให้พร้อม วันนี้แข่งรอบชิงแล้ว
เอาละ มาสนุกกัน
เมดินา สู้เขานะ สู้ๆ
จัดการพวกเขาเลย เก๊บ
เป้าหมายสูงสุดของผมคือเป็นแชมป์โลกสามสมัย
ผมได้มาสองสมัยแล้ว เพราะงี้ผมถึงมาที่นี่
(เกเบรียล เมดินา อับดับหนึ่ง)
ผมรู้ว่ามันคือภารกิจสำคัญ
มีคนไต่อันดับไล่หลังผมมาตลอด พยายามเอาชนะผมให้ได้
(อิตาโล เฟอร์เรรา)
ถ้าได้เป็นแชมป์โลกอีกครั้ง
คงเป็นสิ่งที่เหนือคำบรรยาย
เป็นสิ่งที่ยิ่งใหญ่มากๆ สำหรับตัวผมเอง…
(อิตาโล เฟอร์เรรา อันดับสอง)
ทั้งในฐานะคนคนนึงและในฐานะนักกีฬา
ผมเป็นตัวเก็งตลอดห้าปีที่ผ่านมา
(ฟิลิเป โทลีโด อันดับสาม)
ผมอยากเป็นแชมป์โลกจริงๆ
(มอร์แกน ซิบิลิค อันดับห้า)
มันจะมีความหมายกับผมมาก ที่ได้เอาชนะคนที่เก่งที่สุด
ผมตื่นเต้นมาก
(สเตฟานี กิลมอร์ อันดับสี่)
นี่น่าจะเป็นความท้าทายครั้งใหญ่สุด ที่ฉันทำอาชีพนี้มาเลย
มันจะต้องเดือดแน่นอน
(ทาเทียนา เวสตัน-เว็บบ์ อันดับสอง)
นี่คือศึกหนักแบบวันเดียว ใครทำได้ดีที่สุดก็จะชนะไป
รูปแบบของรอบชิงคือการแข่งขันแบบตัวต่อตัว
อันดับที่ห้าจะแข่งกับอันดับที่สี่
ใครชนะเกมนั้นก็จะได้ไปแข่งกับอันดับที่สาม
ใครชนะเกมนั้นก็จะได้ไปแข่งกับอันดับที่สอง
และสุดท้ายก็จะไปแข่งกับอันดับที่หนึ่ง เพื่อชิงตำแหน่งแชมป์โลก
(แชมป์โลกหญิงดับเบิลยูเอสแอลปี 2021)
(แชมป์โลกชายดับเบิลยูเอสแอลปี 2021)
คุณแสดงฝีมือเวลาที่มันสำคัญที่สุดได้ไหม
(มิค แฟนนิง อดีตแชมป์โลกดับเบิลยูเอสแอลสามสมัย)
มันเป็นเรื่องของเกียรติยศ
มันคือการจารึกชื่อคุณไว้ในประวัติศาสตร์
มันคือการได้เป็นตำนาน
(ชิงชัยชนะ)
(ซานเคลเมนตี แคลิฟอร์เนีย สหรัฐฯ)
(หนึ่งวันก่อนรอบชิงชนะเลิศ)
(รอบชิงชนะเลิศริป เคิร์ล ดับเบิลยูเอสแอล)
นี่คือทรงผมใหม่ของผม เอาไว้ข่มขวัญคู่แข่ง
ฉันบอกคุณรึยัง ฉันฝันว่าฉันชนะ
- ยัง - ค่ะ
ได้เวลาแล้ว อีกไม่นาน
สิ่งเดียวที่ฉันจำได้คือฉันพูดว่า "ไม่อยากเชื่อเลย ฉันทำได้ ฉันทำสำเร็จแล้ว"
ฉันมองออกไปและเห็นคาริสซาร้องไห้ ฉันรู้สึกแย่จริงๆ
(คาริสซา มัวร์ อันดับหนึ่ง)
เป็นไงบ้าง หวัดดีทุกคน
ว้าว คุณชนะสี่สมัยติดเลยเหรอ
สี่สมัยติด ใช่ ตอนที่… ตั้งแต่เป็นมือใหม่ยาวมาเรื่อยๆ เลย
- สุดยอด คุณทำได้เยี่ยมจริงๆ - ค่ะ
นี่คือการแถลงข่าวของรอบชิงชนะเลิศ
เอาละ ถือค้างไว้นะ
คุณเคยทำแบบนี้ไหม
งานแถลงข่าวเหรอ หมายความว่าไง
คุณทำแบบนี้บ่อยไหม
- อือ บ่อยเกินจนจำไม่ได้แล้ว - สุดยอด
- เจ๋งๆ - ทำตัวให้ชินเข้าไว้
ฉันรู้ว่าฉันต้องเจองานหิน
มีผู้หญิงที่น่าทึ่งอีกสี่คนในการแข่งครั้งนี้
มันวิเศษมากถ้าคว้าแชมป์ได้
ครับ ผมแค่อยากทำให้สำเร็จ
โอเค หวัดดีครับ มอร์แกน ส่งไมค์ให้มอร์แกน ซิบิลิคที
ครับ ไมค์ไม่ติดใช่ไหม
ติดรึยังครับ
- ติดแล้ว - อ้อ ได้แล้ว
ถ้าคุณชนะรวด คุณจะต้องโต้คลื่นแข่งกับเกเบรียล เมดินา
ใช่ครับ เขานี่เอาชนะได้ยากมาก
และยังมีอีกหลายคนที่ต้องผ่านไปให้ได้ก่อน
วันนี้จะต้องยาวนานและงานหนักแน่นอน
ถ้าเราได้เข้าไปถึงรอบชิง
ครับ มันน่าตื่นเต้นมาก ผมตื่นเต้นจริงๆ
ทีน่า
เขาไม่ชอบให้จูงมือกัน
(เอมิลี่ แฟนของมอร์แกน)
แค่คล้องแขนก็พอ
ดูอาทิตย์ตกสิทุกคน ว้าว
มอร์กส์ นายว่านายจะได้มาที่นี่ตอนสิ้นปีไหม
(แมตต์ แมคกิลลิฟเรย์ มือใหม่ในดับเบิลยูเอสแอล)
นี่พวก ปีนี้สุดจริงๆ
ครับ ดีจริงๆ ที่มีแมตตี้ อยู่ในทีมที่คอยช่วยเหลือผม
และเราอยู่ด้วยกันในการแข่งทุกรายการ ทำให้ผมรู้สึกอบอุ่น
ตอนเข้าปี 2021 เป้าหมายของผมคือการเป็นมือใหม่แห่งปี
ผมอยากติดสิบอันดับแรก
ผมพ่ายแพ้ยับเยินมาก ผมจึงต้องออกจากทัวร์
มันทำใจยากจริงๆ
แต่การโต้คลื่นก็แบบนี้แหละ
มีทั้งขาขึ้นและขาลง เหมือนรถไฟเหาะเลย
แต่การที่มอร์แกนได้เข้ารอบชิง
และผมสามารถเชียร์เขาได้ มันช่างเป็นแรงผลักดันชั้นดีให้ตัวผมเอง
และทำให้ผมเห็นว่า เฮ้ เดี๋ยวนะ มันก็ไม่ไกลเกินเอื้อมนี่นา
นี่แค่เริ่มต้น ผมตื่นเต้นที่จะได้เห็นสิ่งที่เกิดขึ้นต่อจากนี้
(สหรัฐฯ โลเวอร์เทรสเซิลส์)
(รอบชิงชนะเลิศดับเบิลยูเอสแอล)
รายการแชมเปียนชิพเริ่มแล้ว รอบชิงชนะเลิศริป เคิร์ล ดับเบิลยูเอสแอล
หลายคนรู้สึกวิตกกังวลอย่างมาก
ที่ต้องแข่งขันในรายการแบบนี้
การแข่งขันจะเริ่มต้นด้วยคอนเนอร์ คอฟฟิน กับมอร์แกน ซิบิลิค
(ริป เคิร์ล รอบชิงชนะเลิศดับเบิลยูเอสแอล - ริป เคิร์ล)
เฮ้พวก โชคดีนะ
คู่แรกของวันอันน่าเหลือเชื่อ แห่งการโต้คลื่นมืออาชีพ
จะเริ่มแข่งเร็วๆ นี้แล้ว
- ร้ายจริงๆ เออ - ลุยเลยพวก
รู้สึกยังไงบ้าง
ประหม่านิดหน่อย แหงอยู่แล้ว
มันเป็นความคิดที่บ้ามากๆ
ที่คิดว่าในปีที่ผมเป็นมือใหม่นี้ ผมมีโอกาสเข้ามาแข่งชิงแชมป์โลก
ตามนั้นแหละ ไม่มีอะไรเปลี่ยนไปจากเมื่อต้นปี
(เจย์ 'บอตเทิล' ทอมป์สัน โค้ชของมอร์แกน)
แค่โฟกัสไปที่ความพยายามของตัวเอง และเป็นคู่แข่งที่ดี
ไม่ต้องไปกังวลกับเรื่อง… เรื่องบ้าๆ ทั้งหมดที่อยู่รอบตัว
ผมทำนิ้วก้อยเท้าหักที่นิวคาสเซิล
แต่จากนั้นมามันก็แข็งแรงขึ้นเรื่อยๆ ตอนนี้ผมรู้สึกดีทีเดียว
คุณเปลี่ยนลุคมาเพื่อรอบชิงเลย
ใช่ครับ ตัดผมทิ้งไป
- ทำไมทำแบบนี้ล่ะ มอร์กส์ - ผมเจอเรื่องแย่ๆ มาเยอะ
ผมเลยตัดสินใจว่าจะลืมมันให้หมด
แล้วตัดผมทิ้งแม่งเลย
เส้นผมเคยทิ่มตาผมครั้งนึง และหลังโต้คลื่นเสร็จผมโมโหมาก ผมเลย…
ผมโต้คลื่นลูกนั้นได้ห่วยแตกมาก
เราเลยซื้อเครื่องตัดผมมาตัดทิ้งไปซะเลย
อือ
ทำให้เต็มที่นะพวก
มอร์กส์เข้ามาเล่นในฤดูกาล 2021
ไม่มีใครคาดคิดว่าเขาจะทำได้ดี
ไม่มีใครคาดคิดว่าเขาจะผ่านเข้ารอบ หรือแสดงฝีมือได้โดดเด่น
แต่จากที่เราเห็นมาทั้งปี
เขาเอาชนะคนเก่งที่สุดในโลกบางคนได้
และผ่านเข้ามาจนถึงรอบชิง เรื่องแบบนี้ไม่ได้เกิดขึ้นบ่อยๆ
(มอร์แกน ซิบิลิค อันดับห้า เจอกับคอนเนอร์ คอฟฟิน อันดับสี่)
คู่แรกของวันนี้เริ่มแข่งแล้ว
คอนเนอร์ คอฟฟินเริ่มวาดลวดลาย
ท่าจบฟาดมาก และคอนเนอร์ยังยืนอยู่ได้
(ห้องกรรมการ)
ได้เจ็ดกว่าๆ แน่นอน อยู่ในช่วงเจ็ดปลายด้วย
ใครก็ตามที่สงสัยในตัวผม ผมจะรับมือด้วยความใจเย็น
แล้วค่อยสะใจตอนที่พิสูจน์ให้เห็นว่าพวกเขาคิดผิด
ซิบิลิคจบเกมได้เยี่ยมมาก
โห เราต้องจับตาดูการแข่งให้ดีเลย
(สองคะแนนที่ดีที่สุด)
คอนเนอร์ คอฟฟินได้ 7.17
คะแนนที่ดีที่สุดของซิบิลิคยังเป็น 6.17
(คอฟฟิน: 15.00 ซิบิลิค: 9.84)
เขาต้องทำให้ได้แปดคะแนน
มีคนไม่มากที่รู้ว่าผมเป็นใคร
ผมอยากพิสูจน์ตัวเองให้โลกเห็น แสดงให้ทุกคนเห็นว่าเรามีดีแค่ไหน
สู้เขา ตอนนี้สำคัญมากนะ
- ลุยเลย มอร์กี้ - สู้ๆ
มือใหม่ มอร์แกน ซิบิลิค ต้องการคะแนนสูงปรี๊ดถึงจะชนะ
เขาเลี้ยวเร่งความเร็วตามแบบฉบับของเขา เพื่อให้มีแรงส่งออกจากยอดคลื่น
ครับ แน่นอนว่าเราต้องทำให้เต็มที่
- เลี้ยวโฉบถึงสองครั้ง - โธ่ ไม่นะ
เขาคงกำลังมองหาคลื่นปลายปิด แล้วก็เสียหลักล้ม
แย่ชะมัด คลื่นลูกนั้นเป็นของเขาแท้ๆ
เราทำได้ดี แล้วจู่ๆ ก็แพ้ยับ
รู้ตัวอีกที ฤดูกาลก็จบลงแล้ว
ก็นะ ทุกคน
ทำเต็มที่แล้ว
เป็นการแข่งของมอร์แกน ซิบิลิค ที่ไม่อยากจะเชื่อเลย
เขาจะจบทัวร์ปีนี้ในฐานะมือใหม่ ด้วยอันดับห้าของโลก
(คะแนนสุดท้าย - คอฟฟิน: 15:00 ซิบิลิค: 9:84)
แน่นอนว่าคงจะดีมากถ้าแสดงฝีมือได้ดี
และผมเดาว่าถ้าคุณไม่เคยเห็นคนแพ้ยับเยิน ตอนนี้คุณก็ได้เห็นแล้ว
ปีนี้ถือว่าดีแล้วทุกคน
- ผมรู้สึกดี - เก่งมาก ที่รัก
- โคตรเครียดเลย - ทำได้ดีมากพวก
- สุดยอดทั้งปีเลยเนอะ - ฉันภูมิใจในตัวคุณนะ
เป็นปีที่เกินคาดจริงๆ
ผมเคยเป็นคนขี้แพ้ตัวจริง แต่ว่าผมโตขึ้นกว่าเดิมมาก
มือใหม่แห่งปีและคว้าห้าอันดับแรกเป็นครั้งแรกว่ะ โคตรโหดเลย
- ใช่ - ต้องงี้สิ
- ดีมาก ฉันภูมิในในตัวนาย - สุดยอดไปเลย
เขาเริ่มเป็นผู้ใหญ่แล้ว ดูก็รู้
และตอนนี้เขาเป็นคู่แข่งที่เก่งจริงๆ
ถ้าเขาทำสิ่งที่ถูกต้องต่อไป เขาจะได้อยู่ในวงการนี้นานแน่
(หญิงรอบแรก)
(โจฮันน์ เดอเฟย์ อันดับห้า เจอกับสเตฟานี กิลมอร์ อันดับสี่)
(สเตฟ)
(สเตฟานี กิลมอร์ อันดับสี่)
นี่เป็นการแข่งขันสุดหิน ทั้งกดดันมาก ทั้งเครียดมาก
(โจฮันน์ เดอเฟย์ อันดับห้า)
รายการนี้อาจจะเป็นการทำลายสถิติของกิลมอร์
ฉันเป็นแชมป์โลกโต้คลื่นเจ็ดสมัย
ฉันต้องการอีกหนึ่งสมัย จึงจะเป็นคนที่ได้แชมป์โต้คลื่นหญิงมากที่สุด
แน่นอนว่านี่งานช้าง แต่ฉันอยากทำ
เธอมีโอกาสได้เป็นผู้ที่เก่งที่สุดตลอดกาล แบบไม่มีข้อโต้แย้งใดๆ
คนเก่งที่สุดตลอดกาลแห่งวงการโต้คลื่นหญิง
(แชนนอน ฮิวส์ นักข่าวกีฬาโต้คลื่น)
สองนาที เหลือเวลาสองนาที
เมื่อฉันคิดถึงสิ่งที่มีให้คนรุ่นหลัง ฉันรู้สึกว่า…
ตราบใดที่ฉันยังมุ่งมั่นกับมันและรักมัน ฉันก็สามารถสู้ต่อไปได้เรื่อยๆ
ปีนี้มีผู้หญิงอายุน้อย ที่มีพรสวรรค์อย่างน่าเหลือเชื่อตั้งหลายคน
อย่างโจฮันน์ แต่อายุเป็นเพียงตัวเลข
ฉันเป็นนักโต้คลื่นที่ใช้เวลาฝึกส่วนใหญ่อยู่บนบก
ฉันทำในสิ่งที่ฉันต้องทำ
มันทำให้ฉันมีความมั่นใจและไม่เครียดในวันแข่ง
- สู้เขา สเตฟานี - เย่!
มันเป็นงานที่ยากมาก แต่ว่า…
การชนะที่เม็กซิโกมันไม่ใช่เรื่องแย่
และมันย้ำเตือนฉันว่า "อ้อใช่แล้ว ฉันยังทำได้
ฉันเอาชนะผู้หญิงพวกนั้นได้"
เริ่มได้
ฉันแค่ต้องผ่านรอบแรกไปให้ได้ แล้วค่อยว่ากันต่อ
สเตฟานี กิลมอร์ลงแข่งวันนี้ เพื่อชิงตำแหน่งแชมป์โลกสมัยที่แปด
โอย ดูสิ กระแทกเข้ากับคลื่นที่แตกฟอง
(แฮร์รี เฮนเดอร์สัน แฟนของสเตฟานี)
ถ้าฉันล้ม ก็ช่างมัน
ฉันแค่ต้องลุกแล้วพยายามให้หนักขึ้น เต็มที่ยิ่งขึ้น
โจฮันน์ เดอเฟย์ได้โอกาสแล้ว
เลี้ยวครั้งแรกได้สวยมาก
(ห้องกรรมการ)
ครั้งที่สองเบาๆ ครั้งที่สามสวย
เราต้องเชื่อในตัวเองตั้งแต่แรกเริ่ม
สู้เขา สเตฟ
ฉันจะชนะ ฉันจะชนะ ฉันจะชนะ
คลาสสิกสเตฟานี กิลมอร์ เลี้ยวโฉบก่อนคลื่นแตก
แจ๋ว
พยายามยกกระดานขึ้นไปบนฟองคลื่นที่กำลังซัดมา
แล้วถูกคลื่นกลืนหายไป
ขอบอกว่าเธอทำได้ไม่ค่อยดีเลย
และสาม สอง หนึ่ง…
เวรละ เธอต้องหัวเสียมากๆ แน่นอน
(คะแนนสุดท้าย - เดอเฟย์: 12.17 กิลมอร์: 6.70)
(ซีมง พายญา แฟนและโค้ชของโจฮันน์)
เอาละครับ ขอเสียงให้โจฮันน์ เดอเฟย์หน่อย
โจฮันน์ได้แข่งต่อในรอบถัดไป
พลาดแล้วพลาดอีก ฉันนี่ห่วยชะมัด
เสียใจด้วยนะ
เราเห็นสเตฟในรอบการแข่งที่ยากจริงๆ
พอสเตฟลงน้ำ มันดูเหมือนว่า…
เธอกำลังว่ายทวนน้ำ
(โรซี่ ฮอดจ์ อดีตนักโต้คลื่นดับเบิลยูเอสแอล)
ธรรมชาติอาจไม่เป็นอย่างที่เราอยากให้เป็น
เรารู้สึกสบายอยู่ดีๆ แล้วจู่ๆ…
ทุกอย่างก็ไม่ได้ดั่งใจ ไม่เป็นไปตามที่คิด
เราต้องปล่อยวางความพ่ายแพ้
และเราจะปล่อยให้รายการแข่งพวกนั้น มานิยามตัวตนของเราไม่ได้
แน่นอนว่าเราต้องให้เวลาสเตฟสักนิด
เพื่อให้เธอเตรียมพร้อมสำหรับปีหน้า
และเธอจะต้องอยากกลับมา คว้าแชมป์โลกสมัยที่แปดแน่นอน 100% เลย
ส่วนตอนนี้เธอต้องหายใจลึกๆ และมีความสุขกับช่วงเวลาพักก่อน
(หนึ่งสัปดาห์ก่อนถึงรอบชิงชนะเลิศ)
(ซานเคลเมนตี แคลิฟอร์เนีย สหรัฐฯ)
พ่อทำวงคลื่นให้หนูหน่อย
วงคลื่น วงคลื่น วงคลื่น
(ฟิลิเป โทลีโด อันดับสาม)
ออกมาได้แล้ว ฉลองเลย
แบบนี้
ตอนเราได้ยินข่าวลือครั้งแรก ว่ารอบชิงอาจจะจัดที่โลเวอร์ส
ผมตื่นเต้นมาก เพราะที่นั่นคือบ้านของผม
ผมได้พักบนเตียงของตัวเอง นอนบนเตียงตัวเอง
ได้ตื่นเช้ามาเล่นกับลูกๆ
ขึ้นมาจากสระเลย
เพราะหนูตีน้อง
ทั้งพ่อและแม่ผมอยู่ที่นี่ด้วย
- ให้ตาย ดูสิเนี่ย - อะไรเหรอ
เลือดไหลไม่หยุดเลย
- กดแผลไว้แล้วแปะพลาสเตอร์ - พลาสเตอร์อยู่ไหน
หน่วยแพทย์ฉุกเฉินมาแล้วจ้า
- กลัวไหมลูก - มันจะแสบไหม
นิดนึง
ฟิลิเปต้องต่อสู้กับปัญหาสุขภาพจิต
ในอดีต
มันจึงวิเศษมากที่ได้เห็นเขากลับมามีชีวิตชีวา
และกลับมาเป็นหนึ่งในคนที่เก่งที่สุดของโลก
ปีนี้ผมชนะสองรายการ ทำให้ผมมีความมั่นใจมาก
ขอขอบคุณพระเจ้าที่อวยพร
ผมรู้สึกเติมเต็ม ผมรู้สึกสบายใจ…
ปกป้องเราจากสิ่งชั่วร้าย
และมันสร้างความแตกต่างได้อย่างมาก
ผมจะมีความสุขไปกับมัน จะสนุกไปกับมัน และผมจะทำให้ดีที่สุด
ผมรู้ว่าผมจะทำได้ดีที่เทรสเซิลส์
มันคือคลื่นที่ผมโต้แทบทุกวันเวลาผมอยู่ที่นี่และ…
มันเข้ากับการโต้คลื่นของผมที่สุด
ผมรู้ทิศทางคลื่น
รายการสุดท้ายที่ผมแข่งที่เทรสเซิลส์ คือเมื่อปี 2017 และผมชนะ
ผมรู้สึกว่าตอนนี้ผมได้เปรียบอยู่นิดหน่อย
แน่นอนว่าสถานที่นี้เป็นโอกาสที่ดีที่สุดของฟิลิเป
ในการคว้าแชมป์โลกเป็นครั้งแรก
จะเห็นได้ว่าฟิลิเปคือตัวเต็ง
(ชายรอบสอง - ฟิลิเป โทลีโด อันดับสาม เจอกับคอนเนอร์ คอฟฟิน อันดับสี่)
เราเหลือเวลาอีก 14 นาที ก่อนจะเริ่มแข่งขันคู่ที่สอง
(แข่งไปแล้ว 21 นาที)
รอบการแข่ง 35 นาทีผ่านไปไวมาก
(คอฟฟิน: 12.33 โทลีโด: 0.00)
คอนเนอร์ คอฟฟินกับคะแนนนำโด่ง
ตอนนี้ต้องมีจิตใจที่ทรหดกันหน่อย
เพราะนี่คือช่วงที่นักโต้คลื่นส่วนใหญ่ จะเริ่มวิตกกังวล
ไม่มีกีฬาอื่นใดในโลกนี้ที่คุณจำเป็นต้องรอ
ให้ธรรมชาติเป็นฝ่ายมอบโอกาสให้คุณ
(ริคาร์โด โทลีโด พ่อของฟิลิเป)
คุณจะทำยังไงเพื่อจัดการ
กับปุ่มวิตกกังวลที่คุณอยากกดซะตอนนี้เลย แต่เหลือเวลาอยู่แค่นี้เอง
สำหรับผมแล้ว บางทีเวลาที่ผมต้องการคะแนนและผมกำลังแพ้
ผมแค่หลับตาแล้วคิดถึงครอบครัว
มันมอบแรงผลักดันให้ผมแสดงฝีมือได้ดี
เย่!
คลื่นลูกนั้นดีมากเลยเนอะ
เขาเพิ่งปราบมันได้อยู่หมัด
โอ้โฮเว้ย!
ขอบคุณพระเจ้า
ฟิลิเป โทลีโดได้ไป 8.4 คะแนน
มันจะกำจัดความกังวลทิ้งไป และเขาก็จะมีพลังลุกโชน
(คอฟฟิน: 12.33 โทลีโด: 8.40)
โคตรเจ๋ง สู้เขา
- เหลือกี่นาที - สองนาที
เหลือเวลาอีกสองนาที
เวลากำลังเดิน ฟิลิเปต้องการคะแนน
นี่คือสิ่งเดียวที่ต้องทำให้ได้
คลื่นลูกนี้แตกฟองเยอะมาก มันค่อนข้างแปลกนะ
ผมรู้ว่าต้องทำยังไงถึงจะชนะ
มันทำให้ผมแข็งแกร่งขึ้นและเป็นผู้ใหญ่มากขึ้น
เอากับเขาสิ
ไม่ใช่ปัญหาสำหรับฟิลิเป โทลีโดเลย
ดีเชียว เลี้ยวครั้งแรกได้สวยมาก
และเป็น… เป็นคลื่นที่เล่นท่าดีดตัว ลอยไปในอากาศได้ยากมาก
การลงสู่ผิวน้ำนิ่มๆ ไม่ใช่เรื่องง่ายเลย
ฟิลิเป โทลีโดได้ไป 8.17
(คะแนนสุดท้าย - โทลีโด: 16.57 คอฟฟิน: 14.33)
ฟิลิเป โทลีโดเป็นฝ่ายชนะคอนเนอร์ คอฟฟิน
เขานี่โคตรโหดเลย
หัวใจจะวาย
ประหม่าไหม
ฟิลิเป โทลีโด จะได้เจอกับอิตาโล เฟอร์เรราในคู่ถัดไป
ฟิลิเป คนทั้งชายหาดตรงนี้เชียร์คุณอยู่
ครอบครัวด้วย อบอุ่นเหมือนอยู่บ้าน
รู้สึกยังไงบ้างที่มาแรงจนฉุดไม่อยู่
รู้สึกว่ามันช่างวิเศษมาก ที่ครอบครัวผมทุกคนมาอยู่กับผมที่นี่
ผมมีความสุขสุดๆ เลย
และมันสามารถส่งผ่านไปยังการโต้คลื่นของผมได้
ยินดีด้วย ที่รัก คุณทำได้ดีมาก
(อนันดา มาร์ซัล ภรรยาของฟิลิเป)
ฉันตื่นเต้นมาก
มีความเป็นไปได้สูงที่เขาจะชนะแชมป์โลก
เขาแค่สนุกไปกับมัน
ได้เห็นพ่อโต้คลื่นไหม
- เห็นค่ะ - เจ๋งไหม
หนูเห็นทางทีวี
- เห็นพ่อทางทีวีเหรอ ชอบไหม - ชอบค่ะ
ได้ปรบมือไหม
(ชายรอบสาม - ฟิลิเป โทลีโด อันดับสาม เจอกับอิตาโล เฟอร์เรรา อันดับสอง)
เชื่อในตัวเอง ในการโต้คลื่น ในการลอยตัวกลางอากาศ
ไม่มีการทำพลาด
เราพร้อมและเตรียมตัวมาดี
ตอนนี้อิตาโลแข่งผ่านฉลุยมาเรื่อยๆ เลย
มันเหลือเชื่อมาก ไม่มีใครหยุดเขาได้
เขาได้แชมป์โลกเป็นครั้งแรกเมื่อฤดูกาลที่แล้ว
นี่คือโอกาสที่เขาจะได้คว้าแชมป์อีกครั้ง
ใจเย็นๆ อดทน
อิตาโล อิตาโล อิตาโล อิตาโล อิตาโล
การจับคู่แข่งที่มาร์กาเร็ตริเวอร์นั้นเยี่ยมมาก
ซึ่งฟิลิเปเป็นฝ่ายชนะ
ฉันคิดว่ามันทำให้เขามีความมั่นใจมากขึ้น
แต่ในขณะเดียวกัน อิตาโลก็ได้รับแรงสนับสนุนมากมาย
เรารักพระองค์ ทรงอวยพรให้เขาด้วย ในนามของพระเยูซู เอเมน
ผมไม่มีอะไรจะเสีย
ผมจะออกไปโต้คลื่นให้ดีที่สุด
ใครจะได้ผ่านเข้าไปแข่งกับเกเบรียล เมดินา
เอาละครับ
ฟิลิเป โทลีโดหมุนตัวกลางอากาศครบรอบ
เขาทำอีกรอบแล้ว และสำเร็จด้วย
โห แจ๋ว แบบนี้ไม่มันได้ไง
(สองคะแนนที่ดีที่สุด - โทลีโด: 8.50 เฟอร์เรรา: 7.27)
ฟิลิเปได้ไป 8.5
(โทลีโด: 15.83 เฟอร์เรรา: 12.44)
ฉันภูมิใจในตัวเขามากที่เขามีความสุข
และเขาทำในสิ่งที่เขารัก
ถ้าอิตาโลจะขึ้นนำ
เขาต้องได้คลื่นลูกที่ดีที่สุดในการแข่ง
ห้าสิบวินาที
ลุยเลย ลุย
ถึงช่วงเวลาตัดสินแล้ว
อิตาโลจะทำคะแนน จากรอบนี้ได้ไหม คลื่นลูกใหญ่เชียว
คลื่นแตกตอนลงพอดี
จบหรือยัง
ต้องงี้สิ
เป็นอีกช่วงเวลาที่น่าตื่นเต้น
ฟิลิเป โทลีโดทำให้ผู้ครองแชมป์โลกต้องเสียใจ
ที่โลเวอร์เทรสเซิลส์
และเขาจะได้เจอกับเกเบรียล เมดินา ในฤดูกาลชิงแชมป์โลก
เฮ้ ทาเทียนา คุณอยู่ไหน
เรามาที่นี่เพื่อเชียร์คุณคนเดียว
ทาเทียนา เวสตัน-เว็บบ์
อันดับสองของโลก กำลังรอและจับตาดู
ว่าจะได้แข่งกับแซลลี่ ฟิตซ์กิบบอนส์ หรือโจฮันน์ เดอเฟย์
ฉันคิดว่าการอยู่อันดับสองมีข้อดีแน่นอน
เมื่อรู้ว่าสภาพทะเลเป็นยังไง และกรรมการอยากเห็นอะไร
เราก็ทุกอย่างที่ทำได้เพื่อปรับตัว
(หญิงรอบสอง)
(โจฮันน์ เดอเฟย์ อันดับห้า เจอกับแซลลี่ ฟิตซ์กิบบอนส์ อันดับสาม)
เหลือเวลาอีก 35 วินาที โจฮันน์ เดอเฟย์ต้องการ 5.51 คะแนน
นี่คือสถานการณ์ที่กดดันมาก
จะมีคลื่นที่เข้าทางของโจฮันน์ไหม
เพื่อให้เธอพลิกเกมนี้ได้อย่างที่เธอหวัง
ไม่ใช่คลื่นที่เธออยากได้
เอาละ คะแนนออกแล้ว
โจฮันน์ เดอเฟย์เป็นฝ่ายตามแซลลี่ ฟิตซ์กิบบอนส์
(ฟิตซ์กิบบอนส์: 11.33 เดอเฟย์: 6.66)
บ้าเอ๊ย
เดี๋ยวเป็นหวัดหรอก
คุณชนะสเตฟได้ คุณมีอันดับแล้ว
ที่สี่ ดีที่สุดของคุณตอนนี้เลย
โจฮันน์ได้ความมั่นใจจากครั้งนี้
เธอจบเกมได้ดีที่สุดตั้งแต่ทำอาชีพนี้มา
เธอดูสิ่งที่เกิดขึ้นในรายการนี้ แล้วเรียนรู้จากมันได้
และนำไปใช้ในฤดูกาลหน้า
และหวังว่าเธอจะค้นพบตัวเองกลับมาได้อีกครั้ง
และไต่อันดับให้ได้ดีขึ้นกว่าเดิม
แซลลี่ ฟิตซ์กิบบอนส์กับชัยชนะ
เธอผ่านเข้าไปแข่งกับทาเทียนา เวสตัน-เว็บบ์
ฉันอยากชนะแชมป์โลกจริงๆ
มีหลายคนเคยสงสัยในตัวฉันมาก่อน
และฉันอยากพิสูจน์ให้เห็นว่าพวกเขาคิดผิด
ฉันอยากพิสูจน์ให้ตัวเองเห็นด้วย
(หญิงรอบสาม)
(ทาเทียนา เวสตัน-เว็บบ์ อันดับสอง เจอกับแซลลี่ ฟิตซ์กิบบอนส์ อันดับสาม)
นี่คือหนึ่งในคลื่นลูกใหญ่ที่สุด ที่เราได้เห็นในการแข่งรอบนี้
เอาละสิ
ทาเทียนา เวสตัน-เว็บบ์ กับกำแพงคลื่นขนาดยักษ์ที่โลเวอร์เทรสเซิลส์
และการเลี้ยวบนยอดคลื่นได้สวยงาม
เธอใส่เต็มแรงอีกครั้ง
อย่างกับบินได้เลย
เธอซัดคลื่นที่แตกฟองไปแล้ว โอย
แต่เธอยังยืนอยู่ได้
ผู้ชมเฮลั่นเลยทีเดียว
(คะแนนสุดท้าย - เวสตัน-เว็บบ์: 13.17 ฟิตซ์กิบบอนส์: 11.73)
- คุณทำได้เยี่ยมมากเลย - ขอบใจจ้ะ
ใช่ เป็นการแข่งที่เจ๋งมาก
ชัยชนะครั้งสำคัญของทาเทียนา เวสตัน-เว็บบ์
ผ่านเข้ารอบชิงแชมป์โลกหญิงต่อไป
ทาเทียนา เวสตัน-เว็บบ์เจอได้กับคาริสซา มัวร์
(คาริสซา มัวร์ อันดับหนึ่ง)
ตื่นเต้นจัง
เราจะได้มอบมงให้แชมป์โลกหญิงที่นี่
ขอน้ำหน่อยสิ
ได้
คุณอยู่ในจุดที่คุณควรอยู่แล้ว
(เกร็ก บราวนิง ทีมของทาเทียนา)
ฉันเห็นภาพตัวเองได้แชมป์โลก
ฉันต้องฮึดสู้ครั้งสุดท้ายและทำให้เต็มที่
ฉันคาดหวังกับตัวเองไว้มาก
หลังจากที่ได้เป็นอันดับหนึ่งแล้ว
อะไรที่ต่ำกว่านั้นถือว่ายังดีไม่พอจริงๆ
ถึงฉันจะรักคาริสซา
แต่พอใส่เสื้อแข่ง เราก็ไม่ใช่เพื่อนกันอีกต่อไป
ฉันต้องดุดันและพร้อมรับมือกับทุกอย่าง
ฉันคือว่านี่คือโอกาสทองที่เธอจะได้แชมป์โลก
เธอเคยอยู่ในจุดนี้มาก่อน
แต่รูปแบบคราวนี้มันเหมาะกับ วิธีการแข่งของทาเทียนาจริงๆ
เธอมีสไตล์ที่ทรงพลัง
เธอร้ายกาจมาก
แต่เธอจะต้องแข่งกับคาริสซา มัวร์
ฉันจะพยายามให้เต็มที่
- อย่าขี้ขลาด - อย่าขี้ขลาด โอเคนะ
เธอมีสไตล์ที่ดุดันสุดๆ
ใส่ให้เต็มที่เลยนะ
เธอเป็นแชมป์โลกสี่สมัย
โอเค รักคุณนะ
เธอคือตัวเต็ง
รักคุณจัง เอ็ด
นี่คือความท้าทายครั้งใหญ่มากๆ สำหรับทาเทียนา
ฉันอยู่นี่แล้ว อันดับสอง พร้อมโอกาสเอาชนะ
และนั่นคือสิ่งที่ฉันจะทำ
ทาเทียนา เวสตัน-เว็บบ์ จะประชันฝีมือกับผู้ครองแชมป์คาริสซา มัวร์
ลุยเลย ทาทิ สู้ๆ
(รอบชิงแชมป์หญิง)
(ทาเทียนา เวสตัน-เว็บบ์ อันดับสอง เจอกับคาริสซา มัวร์ อันดับหนึ่ง)
แน่นอนว่าคาริสซาคือคู่แข่งที่น่ากลัว แต่ถึงจุดนี้
ฉันต้องใช้ความสามารถทั้งหมดที่นี่ และโฟกัสที่ตัวฉันเอง
รอบแข่งชิงแชมป์ จะเป็นการโต้คลื่นสามรอบที่ดีที่สุด…
(รอบหนึ่งจากสาม)
แต่ละรอบนาน 35 นาที เพื่อตัดสินว่าใครจะได้เป็นแชมป์
ทาเทียนาเริ่มต้นจากการโต้หันหลังให้คลื่น
โฉบยอดคลื่นได้สวยมาก
- สไลซ์ - เธอจะทรงตัวอยู่ไหม อยู่ครับ
(คะแนนรอบแรก)
(เวสตัน-เว็บบ์: 15.20 มัวร์: 14.06)
ตามนั้นเลยครับ ทาเทียนา เวสตัน-เว็บบ์
กับชัยชนะรอบแรกของการโต้คลื่นทั้งหมดสามรอบ
ฉันอยากดื่มน้ำหน่อย
ฉันชอบจับผิดและเข้มงวดกับตัวเองมาก
รอบที่ฉันแพ้ไปนั้น แน่นอนฉันคิดว่า
"โอเค ฉันทำตรงนี้ ตรงนี้ และตรงนี้ให้ดีขึ้นได้"
ตอนนี้เธอสัมผัสได้ถึงแรงกดดัน
เธออยู่ในสถานการณ์ที่ต้องชนะให้ได้
(รอบสองจากสาม)
แรงกดดันมันเยอะมาก ว้าว และฉันมีโอกาสแค่ครั้งเดียว
ทุกคนดูอยู่ ทุกคนตัดสินอยู่ และถ้าฉันทำพัง ก็จบแค่นั้น
คาริสซาในการแข่งรอบสองจากสาม
พยายามปกป้องตำแหน่งของเธอไว้
ชนะรอบนี้ให้ได้ เพื่อไปโต้คลื่นตัดสินชะตาในรอบที่สาม
ว้าว ตอกกลับได้เยี่ยม
คาริสซา มัวร์เป็นฝ่ายชนะ
(มัวร์: 17.26 เวสตัน-เว็บบ์: 15.60)
ต่อไปจะเป็นการแข่งรอบที่สาม และเป็นรอบตัดสินชิงแชมป์โลก…
คาริสซาสู้ๆ
ระหว่างคาริสซา มัวร์ กับทาเทียนา เวสตัน-เว็บบ์
ทั้งคู่ชนะกันไปคนละหนึ่งรอบ
วู้! คาริสซา ขอเสื้อคุณได้ไหม
ต้องงี้สิ ค่อยดีขึ้นหน่อย
ทุกอย่างดูดีขึ้น 20%
- ค่ะ - ทำแบบนั้นอีก คุณก็รอดแล้ว
หนึ่งในการแข่งขันที่โหดที่สุดของปี
โดยมีตำแหน่งแชมป์โลกเป็นเดิมพัน
รอบสุดท้ายของปีแล้ว
คาริสซาจะเป็นแชมป์โลกอีกครั้ง หรือทาเทียนาจะทำความฝันได้สำเร็จ
(รอบสามจากสาม)
การแข่งรอบสาม ความกังวลจะก่อตัวขึ้น…
คุณไม่มีทางหนีพ้น
ทั้งสองคนชนะกันไปแล้วคนละหนึ่งรอบ พวกเขารู้ว่าจะเอาชนะรอบนี้ได้ยังไง
ตอนนี้อยู่ที่ว่าใครจะรับมือกับแรงกดดันได้ดีกว่ากัน
ฉันแค่หลงใหลในกีฬานี้จริงๆ และฉันสนุกไปกับมัน
ฉันแค่มีความสุขกับการเดินทางทั้งหมด
สำหรับฉันแล้ว ฉันคิดว่ามันช่วยทำให้ฉัน อยู่ในจุดที่ดีกว่าเดิมเพื่อประสบความสำเร็จ
ฉันไม่โฟกัสว่าคนอื่นจะโต้คลื่นยังไง
ฉันโฟกัสที่การโต้คลื่นของฉันเอง
ถึงคาริสซาจะเป็นแชมป์โลกสี่สมัย แต่มันก็ไม่เกี่ยวกัน
เพราะในวันแข่ง ทุกคนสามารถทำได้ยอดเยี่ยม
รอบนี้สูสีกันมาก
(มัวร์: 16.60 เวสตัน-เว็บบ์: 11.70)
หลังจากที่ฉันได้อันดับสองตลอดหลายปีที่ผ่านมา
การได้อันดับหนึ่งจึงเป็นสิ่งสำคัญสำหรับฉัน
ลุยเลย ทาทิ สู้เขา
คลื่นลูกนี้น่าจะดี
ทาเทียนาต้องการ 8.58 จึงจะเป็นฝ่ายนำ
โอ้โฮ เธอเลือกคลื่นลูกที่สมบูรณ์แบบเลย
ใจเย็นๆ
นั่นอาจทำให้เธอ ได้คะแนนสูงมาก อาจจะถึงสิบเลย
เธอจบกับคลื่นลูกนี้ แล้วคว้าแชมป์โลกไปครองเลยก็ได้
เตรียมโต้ท่าปิด เธอทรงตัวไม่อยู่
ว้าว
ให้ตายเถอะ
ท่าเมื่อกี๊คงทำให้เธอได้แชมป์โลกไปแล้ว
นี่คือความสูสีกันของการแข่งกีฬานี้
(คะแนนรอบสาม มัวร์: 16.60 - เวสตัน-เว็บบ์: 14.20)
ผลตัดสินอย่างเป็นทางการ คาริสซา มัวร์ได้เป็นแชมป์โลก
ทาเทียนา เซ็นเสื้อให้หน่อยได้ไหม
โอเค ทำได้ดีที่สุดแล้ว จงภูมิใจในตัวเองให้มากๆ ฮะ ภูมิใจในตัวเอง
เข้มแข็งเข้าไว้ โอเคไหม มันเหลือเชื่อมากเลย
คุณอายุยังน้อยด้วย ไม่ต้องกังวลนะ
คุณเพิ่งเริ่มได้ไม่นานเอง
คุณจะชนะได้อีกหลายครั้งแน่นอน โอเคไหม
(รอบชิงแชมป์ชาย)
(เกเบรียล เมดินา อันดับหนึ่ง เจอกับฟิลิเป โทลีโด อันดับสาม)
เมดินา เมดินา เมดินา
ฟิลิเป ฟิลิเป ฟิลิเป
ตอนนี้มีตำแหน่งแชมป์โลกเป็นเดิมพัน
เราอยู่ด้วยกันเสมอ และเรารักลูกนะ
เรามีความสุขมากที่ได้อยู่กับเขา…
ทำให้เต็มที่
และคอยสนับสนุนเขาทุกอย่าง
จำที่พ่อเคยพูดไว้นะ 'จงมีความสุขระหว่างทาง'
ในฐานะพ่อ ในฐานะโค้ช และในฐานะ… ในฐานะเพื่อน
การมีครอบครัวอยู่ใกล้ๆ ทำให้ผมมีแรงผลักดัน
ทำให้ผมมีความมั่นใจมากขึ้น ที่จะออกไปแสดงฝีมือ
แก้มน่าหยิกจังเลย
(เกเบรียล เมดินา อันดับหนึ่ง)
ตลอดชีวิตผม
ผมเคยเดินทาง ฝึกฝน และใช้ชีวิตกับครอบครัวผม
- เย่! - เกเบรียล เมดินามาแล้ว
ปี 2021 ผมได้สร้างการเปลี่ยนแปลงครั้งใหญ่
ผมหยุดเดินทางกับครอบครัว
ตอนนี้ผมเดินทางกับภรรยาของผม
(แยสมิน บรูเน็ท ภรรยาของเกเบรียล)
ผมมีแอนดี้ คิงเป็นโค้ช
(แอนดี้ คิง โค้ชของเกเบรียล)
ทั้งหมดเป็นเรื่องใหม่สำหรับผม
เขาเศร้ามากๆ
ที่ต้องผ่านช่วงเวลาการเปลี่ยนแปลงทั้งหมด
เขาเคยสนิทกับครอบครัวของเขามาก
สื่อที่บราซิลสร้างเรื่องไปต่างๆ นานา
ว่า ผมอยากเดินทางกับภรรยา และผมไม่อยากรู้อะไรเกี่ยวกับพ่อแม่
มันไม่ใช่แบบนั้นเลย
คนอื่นไม่รู้ว่าจริงๆ แล้วมันเกิดอะไรขึ้น
การเป็นแชมป์ปีนี้ได้คือทุกสิ่งทุกอย่าง มันมีความหมายมาก
มันแปลว่าเขาได้เลือกมาถูกทางแล้ว
เขาอยากได้แชมป์โลกสมัยที่สามมากแค่ไหน
มากกว่าออกซิเจนซะอีก
- อือ ไอ้น้อง - ครับ
นายมีโอกาสมากมายและนายทำสำเร็จได้ทุกครั้ง
นี่คือสิ่งที่นายรัก
- นายรักที่ได้อยู่ที่นี่ - ครับ ลุยกันเลย
- สู้ๆ นะ - ขอบคุณครับ
เพื่อเป็นผู้ที่โดดเด่นในประวัติศาสตร์ของกีฬานี้
นี่คือความหมายของสมัยที่สาม
มันทำให้คุณได้อยู่ในระดับสูงสุดของการโต้คลื่น
ผมต้องพิสูจน์อะไรหลายอย่าง โดยเฉพาะอย่างยิ่งการเอาชนะเกเบรียล
ดูแลตัวเองนะ
อย่ามัวแต่รอคลื่นดีๆ นานไปล่ะ โอเคไหม
ลุยได้ลุยเลย
ขอพระเจ้าอวยพร
สู้เขานะ ฟิลิเป
หลังจากทุกอย่างที่เกิดขึ้นในชีวิตผม
ต้องรับมือกับโรคซึมเศร้า รับมือกับความสูญเสียทุกอย่าง
ผมรู้สึกว่าตอนนี้คือโอกาสอันดี ที่ผมจะได้เป็นแชมป์โลก
ขอพระเจ้าอวยพรนะ ฟิลิเป
ฟิลิเปสู้ๆ
ผมจะทำให้สุดความสามารถ
ลึกๆ ข้างใน มันก็แค่… ผมอยากรู้ว่าผมสามารถทำเองได้ไหม
(รอบหนึ่งจากสาม)
คะแนนที่ดีที่สุดในสามรอบนี้
จะเป็นตัวตัดสินว่าใครจะได้เป็นแชมป์โลก ที่โลเวอร์เทรสเซิลส์ในวันนี้
ที่เห็นอยู่ตอนนี้คือเกเบรียล เมดินา
ถ้าเกเบรียลชนะการแข่งขันนี้ เขาจะได้เป็นแชมป์โลกสามสมัย
โทลีโดพูดว่า "โอเค คุณทำได้ ผมก็จะทำให้ได้"
ฟิลิเปสู้เพื่อตำแหน่งแชมป์โลกสมัยแรกของเขา
พวกเขามีอะไรก็ใส่มาหมดเลย
เขาจบคลื่นลูกนั้นได้เหลือเชื่อมาก
ได้ไปเจ็ดคะแนนกว่า
ขึ้นนำเกเบรียล เมดินาที่ได้ห้าคะแนน
(โทลีโด: 7.87 เมดินา: 5.00)
ผมรู้สึกว่า ทุกครั้งที่ผมเข้าใกล้ตำแหน่งแชมป์โลก
มันมักจะเกิดเรื่องไม่ปกติ
และผมรู้สึกว่าตอนนี้คือช่วงเวลาของผม
การแข่งขันเริ่มแล้วครับทุกคน
น่าทึ่งอะไรอย่างนี้
แต่ระวังนะ เกเบรียล เมดินาอยู่บนคลื่นลูกข้างหลัง
ฟิลิเปจะได้นั่งแถวหน้าชมลีลาของเมดินา
ล้อเล่นรึเปล่าเนี่ย
เขาเพิ่งลอยตัวกลางอากาศเกือบสองเมตร
ครับ ไม่รู้สิ บอกตามตรง ผมพูดไม่ออกเลย
ดูเหมือนฟิลิเปจะเรียกเสียงฮือฮาได้ ในตอนเริ่มต้นการแข่งรอบนี้
แต่ก็เหมือนทุกที เกเบรียลฟาดกลับได้เสมอ
(คะแนนรอบแรก)
(เมดินา: 16.30 โทลีโด: 15.70)
รอบแรกเกเบรียล เมดินาเป็นฝ่ายชนะไป
นี่แค่ 60% แค่ 60% เขายังมีไม้เด็ดอีกเยอะ
นี่คือช่วงเวลาของคุณ
จงเชื่อนี่คือช่วงเวลาของคุณ
เขารู้สึกดีมากเวลาที่ชายหาดคลาคล่ำไปด้วยผู้ชม
เขารู้สึกแข็งแกร่งขึ้นที่จะทำฝันให้เป็นจริง
การได้เป็นแชมป์โลก
ฟิลิเปต้องชนะรอบนี้และรอบถัดไป
ถึงจะได้เป็นแชมป์โลก
เขาปิดกั้นตัวเองไปเลย แทบไม่มีความรู้สึก
เขาไม่อยากคุยกับใคร แค่ฟังเพลงและอยู่ในโลกของเขา
(รอบสองจากสาม)
รอบตัดสินแชมป์สำหรับเมดินา หากเขาชนะรอบนี้ไปได้
โทลีโด ถ้าเขาชนะ จะต้องแข่งรอบที่สาม เพื่อหาแชมป์โลกของทัวร์นี้
สู้ๆ สู้ๆ
มหาสมุทร แต่อยู่ในระยะเอื้อมถึง
มีฉลามอยู่ในแนวแข่ง
เดี๋ยวนะ ใครมี… ขอกล้องส่องทางไกลหน่อยนะ
อยู่ถัดจากนักโต้คลื่นเลย
อยู่ในแนวแข่งตอนนี้เหรอ
เดี๋ยว นั่นอะไร
ฉลามขาว
รับทราบ แล้วขนาดตัวล่ะ
คุณว่ามันตัวไม่ใหญ่หรือว่า…
มีใครมองตามมันไหม ยังเห็นอยู่รึเปล่า
เราเห็นสองรอบแล้ว
- หยุดแข่งก่อน - โอเค หยุดเวลาที
โอเค เราจะพักไว้ก่อน หยุดแข่ง
- เจ็ตสกี ไปรับนักโต้คลื่นที - บีบแตรสองรอบ
พวกเขาเห็นฉลาม
บีบแตรสองรอบ บูมๆ หยุดเวลาไว้
ครับ ผมเพิ่งไปรับนักโต้คลื่น
ฉลามประเภทไหน
ตัวใหญ่ไหม
อ๊ะ เวรละ อะไรวะเนี่ย
ฉลามขาวตัวยาวเกือบสองเมตร อยู่ห่างจากนักโต้คลื่นในระยะ 45-60 เมตร
ทางนี้ โอเค เธออยากให้ผมไปที่นั่น โอเค เฮ้ เราต้องขึ้นไปที่นั่น
เกบี้จะอยู่ในน้ำ
- ค่ะ - เจ็ตสกีจะไปรับเขา
ไม่ ฉันยังไหวอยู่
ฉันยังปกติดี
เราจะค้นหาตามแนวแข่ง ถ้าไม่เจอมัน เราค่อยแข่งต่อ
- ดราม่า - ดราม่า
ให้เรือของไลฟ์การ์ดขับวนรอบๆ แนวแข่งที มันจะได้กลัวจนหนีไป
ตอนนี้พวกเขากำลังลาดตระเวนกันอย่างจริงจัง
ผมเห็นมันกระโดด
- ไหน ไม่ ตรงไหน - ฉลามน่ะ
ตรงนี้เลย ถัดจากทุ่น
- ว่าไงนะ เวรละ - ใช่
นักโต้คลื่นถามว่าพวกเขาเริ่มแข่งได้รึยัง
เรามีมาตรการอยู่ ต้องใช้เวลาหกนาที
รับทราบ
ผมรู้ว่ามีความเป็นไปได้ที่เราจะเจอฉลาม
เพราะเราอยู่ในทะเล และนั่นคือบ้านของพวกมัน
มันน่ากลัว
- เราสบายใจที่จะแข่งต่อไหม - ครับ
เราลุยไปตามแนวแข่งแล้ว ถ้ามีอะไรอยู่แถวนั้น มันคงหนีไปแล้วล่ะ
ขณะเดียวกัน อะดรีนาลีนก็พลุ่งพล่าน มันวิเศษมาก
เป็นความรู้สึกที่ดีที่สุดในชีวิตเลย
สามสิบวินาที นักโต้คลื่น สามสิบวินาที
ผมพร้อมแล้ว
ฟิลิเป ฟิลิเป ฟิลิเป
เรากลับมาต่อกัน
ช่วงเวลาน่าตื่นเต้นที่โลเวอร์เทรสเซิลส์
การผลัดกันแสดงฝีมือรอบถัดไปนี้ สำคัญกับฟิลิเปมาก
ฟิลิเปอยู่ในสถานการณ์ที่ต้องชนะเท่านั้น
สิ่งเดียวที่ผมต้องทำ และเป็นสิ่งที่ผมทำได้ดีที่สุดคือการโต้คลื่น
และกดดันเกเบรียล
ฟิลิเปได้ไป 7.83
(โทลีโด: 7.83 เมดินา: 6.33)
เขาต้องการแรงกดดันแบบนี้
คะแนนพุ่งทะลุฟ้าแล้ว เกเบรียล เมดินากลับมาขึ้นนำ
นี่เป็นครั้งที่สองในการแข่งขันที่มีการทำท่านี้
เขาเป็นคนแรกที่ทำ และเขาก็ทำมันอีกครั้ง
(คะแนนรอบสอง)
(เมดินา: 17.53 โทลีโด: 16.36)
เกเบรียล เมดินาคือผู้คว้าตำแหน่งแชมป์โลก ของทัวร์ปี 2021 ไปครอง
แชมป์โลกสมัยที่สาม
ฟิลิเป โทลีโดฉลองให้ปีที่ยอดเยี่ยม อันดับที่สองของโลก
แต่ผลเป็นทางการแล้ว
เกเบรียล เมดินาได้เป็นแชมป์โลกสามสมัย
เป็นช่วงเวลาสุดวิเศษสำหรับเกบี้จริงๆ
ผมรู้ว่าเขาต้องการสิ่งนี้มานานมาก
เขาฝึกหนักมาก เขาเจอทั้งสุขและทุกข์
เขาเป็นนักโต้คลื่นต้นแบบมาตลอดทั้งปี เขาคู่ควรกับรางวัลนี้
เดี๋ยวก็ถึงคราวของนาย และฉันจะคอยกอดนายไว้
มันยากจริงๆ มีหลายเรื่องต้องคิดให้ตก
เก่งมาก
ผมทำหน้าที่ของผม ทำทุกอย่างที่ทำได้
ได้แชมป์แล้วโว้ย
- ขอบคุณครับ คิง - แชมป์โว้ย
แล้วจู่ๆ มันก็…
มันก็เกินความควบคุมของเรา และเราก็ได้แต่ "โว้ว"
ดีที่ครอบครัวผมอยู่กันพร้อมหน้า มันช่วยผมได้มาก
ไม่มีอะไรจะหยุดยั้งนายได้
ขอบคุณครับ ขอบคุณที่คอยสนับสนุนผม
- ฉันรักนายนะ นับถือเลย ไอ้น้อง - ขอบคุณมากครับ
มันวิเศษมากที่ผมได้แชมป์โลกสมัยที่สาม
คนเราไม่ได้ทำตามความฝันได้สำเร็จทุกวัน
คุณทำได้ หลังจากเจอเรื่องทุกอย่างในปีนี้
ค่ะ
ฉันไม่รู้ว่าจะมีใครในโลกนี้ และฉันหมายความตามนั้นจริงๆ
ที่เจอกับสิ่งที่เขาต้องเจอแล้วยังชนะได้
ขอบคุณสำหรับทุกอย่าง
คุณช่วยอธิบายได้ไหมว่าปีนี้เขาผ่านอะไรมา
ฉันไม่รู้ว่าเขาบอกคุณมากแค่ไหน ไม่รู้ด้วยว่าฉันเล่าทุกอย่างได้ไหม
เยี่ยมมากพวก
นายตีลังกากลับหลังด้วย ร้ายฉิบหาย
จริงๆ เราไม่เคยคุยกับสื่อ…
เฮ้ พ่อครับ
เรื่องความจริงเลย
นี่เป็นครั้งแรกที่ผมเปิดใจคุยเรื่องนี้
ยินดีด้วยนะ ยินดีด้วย
ขอบคุณครับพ่อ
ปีนี้ผมได้รู้จักพ่อบังเกิดเกล้าของผม
ขอบคุณครับ เราทำสำเร็จแล้ว
ตลอดหลายปีที่ผ่านมาผมปิดกั้นตัวเอง
ผมไม่อยากจะติดต่อเขามากนัก
เพียงเพราะภาพลักษณ์ของพ่อแท้ๆ ที่พ่อแม่ผมทำให้ผมคิด
เช็ดกล้องโทรศัพท์หน่อยพ่อ มันสกปรก
- เปล่า มันร่วงแล้วแตก - พังสิแบบนี้
หลายอย่างมัน… ไม่ใช่เรื่องจริงเลย
ทุกวันนี้ผมได้รู้จักพ่อที่แท้จริงของผมแล้ว
ผมรู้สึกว่าผมต้องใช้เวลากับพ่อผมให้มากขึ้น
ดีใจจริงๆ ที่ผมมีใครสักคนเคียงข้าง และคอยทำให้ผมคิดบวก
- ชอบไหมครับ คิง - ฉัน… ชอบสิ
เราทำได้แล้ว
แชมป์โลกปี 2021 ของเรา
เกเบรียล เมดินากับคาริสซา มัวร์
แชมป์กลับมาแล้ว
ขอบคุณทุกคนนะครับ
และผมอยากขอบคุณคนพิเศษที่…
เธอคอยสนับสนุนผมในปีนี้และ…
ขอบคุณที่ทำให้ผมสบายใจ แม้แต่ตอนที่โลกดูมืดมน
และใช่ ผมรักคุณมาก ขอบคุณนะ
อ้อ คิงกี้ด้วย เขาอยู่ไหน คิงกี้
ผมรักคุณ ขอบคุณมาก คุณเยี่ยมที่สุด
ขอบคุณครับ คิงกี้
เราทำได้แล้ว ขอบคุณที่ช่วยเหลือ ใช่เลย
ผมรู้สึกว่าปีนี้ผมได้เรียนรู้อะไรมากมาย และสิ่งสำคัญคือ…
การจะใช้ชีวิตได้นั้น เราต้องมีความกล้าหาญ
เมื่อเรากล้าหาญ ทุกอย่างก็เป็นไปได้ทั้งนั้น
คำบรรยายโดย ชลันธร เรืองภักดี